《沁园春 拟织女赠牵牛》
清代·俞庆曾

下望人间，比目名鱼，比翼名鹣。怅银河无鲤，难通尺素，蓬莱少雁，不解传笺。

机上红丝，机中锦字，总把侬心别恨牵。君知否，有家家蛛盒，替写缠绵。

未偿十万天钱。怎会少、离多若个怜。羡刘纲證果，朝朝暮暮，彩鸾写韵，岁岁年年。

手弄金梭，输他玉杵。未许洪崖日并肩。从头诉，喜相逢今夕，乌鹊桥填。

作者简介：俞庆曾，字吉初，号琴愔，德清人。上元光绪戊子举人宗舜年继室。有《绣墨轩遗稿》。